স্বাস্থ্যমন্ত্ৰ্যালয়ে কোৰ'ণা ভাইৰাছৰ প্ৰাৰ্দূভাৱৰ প্ৰতিলক্ষ ৰাখি বিশেষ জৰুৰী নহ'লে চীনলৈ নাযাবলৈ জনসাধাৰণক আহ্বান জনাই এলানি ভ্ৰমণ পৰামৰ্শাৱলী জাৰি কৰিছে। এইপৰামৰ্শাৱলীত লগতে চীন ভ্ৰমণৰ পৰা অহা যাত্ৰীসকলক নিজৰ স্বাস্থ্যৰ ওপৰত চোকাদৃষ্টি ৰাখিবলৈ কোৱা হৈছে। স্বাস্থ্য মন্ত্ৰ্যালয়ে আজি কোৰোণা ভাইৰাছৰ প্ৰদূৰ্ভাৱ ৰোধ কৰাৰ প্ৰস্তুতিৰ বুজ লোৱাৰ অৰ্থে দেশৰ বিভিন্ন ৰাজ্য আৰু কেন্দ্ৰীয় শাসিত ৰাজ্যসমূহৰ সৈতে ভিডিঅ' কনফাৰেন্সিং ব্যৱস্থাৰ মাধ্যমেৰে এখন বৈঠক মিলিত হয়। স্বাস্থ্য মন্ত্ৰ্যালয়ৰ বিশেষসচিব সঞ্জীৱ কুমাৰে এই বৈঠকত অধ্যক্ষতা কৰে।
ইপিনে আয়ুষ মন্ত্ৰ্যালয়ে কৈছে যে কো'ৰো'ণা ভাইৰাছৰ সংক্ৰমণৰ ব্যৱস্থাপনাৰ ক্ষেত্ৰত ইউনানী ঔষধ উপকাৰী। আয়ুষ মন্ত্ৰ্যালয়ে ব্যক্তিগতভাৱে পৰিষ্কাৰ-পৰিচ্ছন্নতা বৰ্তাই ৰখাৰ লগতে সঘনাই চাবোনেৰে হাত ধুবলৈ আৰু পৰ্যাপ্তপৰিমাণে পানী খাবলৈ জনসাধাৰণৰ প্ৰতি পৰামৰ্শ আগবঢ়াইছে। মন্ত্ৰ্যালয়ে লগতে হাত নোধোৱাকৈ চকু, নাক আৰু মুখ স্পৰ্শ নকৰিবলৈও কৈছে।
